JNU મામલે તપાસ રિપોર્ટ આવ્યા બાદ કનૈયા સહિત 8 વિદ્યાર્થીઓ પર લાદવામાં આવેલો પ્રતિબંધ હટાવી દેવામાં આવ્યો છે. 9 ફેબ્રુઆરીના રોજ વિવાદિત કાર્યક્રમના આરોપ સર આઠ વિદ્યાર્થીઓને સસ્પેન્ડ કરવામાં આવ્યા હતા. જો કે કમીટીની ભલામણના પગલે હજી યુનિવર્સિટી દ્વારા નિર્ણય લેવાનો બાકી છે. ઉલ્લેખનિય છે કે 9 ફેબ્રુઆરી 2016ની સાંજે યુનિવર્સિટી કેમ્પસમાં સંસદ હુમલાના દોષી અફસલ ગુરૂને લઇ એક કાર્યક્રમનું આયોજન કરવામાં આવ્યું હતું. જેમાં કથિત રીતે દેશ વિરોધી નારેબાજી કરવામાં આવી હતી. આ મામલે કનૈયા સહિત અન્ય વિદ્યાર્થીઓને બરતરફ કરવામાં આવ્યા હતા. જેમાં ઉમર ખાલિદ, અનિર્બાન ભટ્ટાચાર્ય, આશુતોષ, રમા નાગા, અનંત કુમાર, શ્વેતા રાજ અને ઐશ્વર્યા અધિકારીના નામ પણ સામેલ છે. જેમાં કનૈયાની દેશદ્રોહ મામલે જમાનત થઇ ગઇ છે. જ્યાં ઉમર અને અનિર્બાન હજી પણ જેલમાં જ છે.